OPĆINSKO DRŽAVNO ODVJETNIŠTVO U SLAVONSKOM BRODU

RKPD:4876

Temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023) dostavljamo

Obrazloženje općeg dijela izvještaja o izvršenju proračuna i financijskog plana

Sažetak računa prihoda i rashoda i računa financiranja iznosi 99,96% ostvarenje/izvršenje za 2024. godinu u odnosu na godišnji tekući plan.

Račun prihoda i rashoda – Izvještaj o prihodima i rashodima prema ekonomskoj klasifikaciji indeks ostvarenja u odnosu na godišnji plan iznosi 99,96%.

Odnos ostvarenje/izvršenje za 2023. i 2024. godinu veći je za 38,46%.

Rashodi za zaposlene u 2024.g. su veći za 39,67% zbog većeg broj zaposlenih, povećanja plaća dužnosnika i službenika, nova prava dužnosnika na regres, božićnicu i dar djeci za sv. Nikolu te isplatu doprinosa za mirovinsko za naknadno priznati staž s povećanim trajanjem za dva dužnosnika.

Povećanje na materijalnim rashodima od 46,98% najvećim dijelom se odnosi na rashode za energiju (plin) u novom prostoru u kojem je smješten kazneni odjel, usluge tekućeg održavanja zbog preseljenja u nove poslovne prostorije građansko-upravnog odjela smještenog u zgradi Grada Nove Gradiške i intelektualne usluge zbog većih rashoda za usluge odvjetnika i prevoditelja.

Financijski rashodi veći su zbog plaćanja zateznih kamata na doprinos za mirovinsko za naknadno priznati staž s povećanim trajanjem za dva dužnosnika.

Rashodi za nabavu nefinancijske imovine odnose se financijski leasing za službeni automobil nabavljen u 2023.g. i nabavu opreme u novom poslovnom prostoru (klime i trakaste zavjese).

Izvještaj o prihodima i rashodima prema izvorima financiranja - Općinsko državno odvjetništvo u Slavonskom Brodu ostvaruje prihode iz državnog proračuna odnosno nadležnog Ministarstva pravosuđa uprave, i digitalne transformacije . U odnosu na tekući plan za 2024. u iznosu 99,75%, izvor financiranja 11 – Opći prihodi i primici. Osim navedenog ostvarujemo i dio prihoda izvor 31 – Vlastiti prihodi u odnosu na tekući plan za 2024. u iznosu od 120,20%. Osim dosadašnjeg prihoda od usluga kopiranja iz predmeta odvjetništva u 2024.g, ostvarili smo prihode i od najma dijela poslovnog prostora za postavljanje aparata za tople napitke za dio godine od čega je najmoprimac zbog neisplativosti odustao.

Izvještaj o rashodima prema funkcijskoj klasifikaciji – 033 Sudovi

Posebni dio – 2812 Djelovanje državnih odvjetništava

Izvršenje u odnosu na godišnji plan prihoda i rashoda iznosi 99,96%.

Izvorni plan za 2024. godine iznosio je 1.319.220,00 koji je povećan rebalansom na 1.605.732,97 što je navedeno u obrazloženju općeg dijela zbog povećanja rashoda.

U Slavonskom Brodu, 18. ožujka 2025.

Općinski državni odvjetnik

Bruno Galista